**Liniște de vis**

*MarianP*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Liniște de vis

În ruginiu amurg, când seara se deschide

Privind căderi de stele eu mă-ntâlnesc pe mine;

Las ziua pe fotoliu şi noaptea-mi se divide

În partituri de vise unde aş fi cu tine.

Cu graţie de voaluri mă las cuprins de Lună,

O şoaptă meteoră mi-e vânt dulce-amărui;

Zâmbeşte Carul Mare când îi plătesc arvună

Privirea mea pierdută în ochii tăi căprui.

Te dantelezi serafic în ritm de aţipire

Şi graniţa orchestrei cu-alămuri sibiline,

Mi te aduce-n pleoape;te-nchid cu o clipire,

Tu eşti acum în mine, eu plec din Eul sine,

Sorbind aroma noastră din torţele celeste.

Vibrează aşteptarea, o simţi?...catifelată,

Într-un ierbar de vise;pe o cometă peste

Ecoul vocii tale, gemând înfiorată

E-o coardă de iubire ce mi-o trimiţi idee.

Eu mă prefac în notă şi-n cântec înflorit

M-apropii, un grăunte, fug din Casiopee

Să te-nvelesc cu roua din cerul lazurit.

Mă rup de veşnicia sclipită de Siberii…

Mă plimb, eu astrolog, pe perna ta boltită;

Ţi-e-atât de noapte pielea acum în crugul serii

Ascunsă în pleiadă, o stea indefinită.

În fiecare basm eu zbor, tu-mi eşti aripă

Mă uit acum pe cer, e-o linişte de vis;

Noi, dulci efemeride plutind etern pe-o clipă

Ne-mbrăţişăm oniric în drum spre Paradis.﻿